Datum: 21. 1. 2021

Spoštovani, objavljamo odgovore na vprašanja gospodarskih subjektov za javno naročilo št. LPP-112/20 Izvajanje občasnih prevozov, ki so bila posredovana naročniku preko Portala javnih naročil.

VPRAŠANJE:

Pozdravljeni,  
Ali je potrebno podpisati in priložiti tudi obrazce o podizvajalcu, čeprav nastopaš samostojno?  
Ali je potrebno podpisati okvirni sporazum za vsak sklop posebej, če nastopaš z več sklopi?  
Ali moramo seznam vozil in voznikov oddajati za vsak sklop posebej?  
Lep pozdrav!

ODGOVOR:

V kolikor ponudnik nastopa samostojno obrazce, ki se nanašajo na podizvajalce ni potrebno prilagati k ponudbi.

Ponudnik k ponudbi predloži samo en osnutek okvirnega sporazuma, ne glede na to, za koliko sklopov oddaja ponudbo.

Seznam vozil in voznikov se odda za vsak sklop za katerega ponudnik oddaja ponudbo posebej. Ponudnik izpolni prilogo seznamvozil in voznikov za vsak sklop za katerega oddaja ponudbo v celoti in navede vse zahtevane podatke. K prilogi za posamezni sklop morajo biti priložene fotokopije prometnih dovoljenje in fotokopije homologacij za vsa ponujena vozila v posameznem sklopu.

VPRAŠANJE:

Pozdravljeni, cene ki ste jih določili so pod povprečjem tržne cene. Če od vaše cene odštejemo stroške voznika, amortizacijo (vozila EURO6), stroški goriva, zavarovanja ne ostane nič. Ali je to pošteno do prevoznikov in do voznikov? Ali se bodo cene usklajevale glede na ceno goriva?

ODGOVOR:

Naročnik navedenega pogoja ne spreminja. Naročniku najvišje možne cene, navedene v razpisni dokumentaciji, ne zagotavljajo nobenega dodatnega dobička, temveč zadostujejo le pokrivanje vseh stroškov za izvedbo posameznega naročila, zato naročnik pričakuje, da bodo ponudbene cene nekoliko nižje od navedenih. Naročnik usklajevanja cen glede na ceno goriva v okvirnem sporazumu ni predvidel.

VPRAŠANJE:

Spoštovani! V razpisni dokumentaciji zahtevate, da ima ponudnik za dosego maksimalnih 100 točk tudi certifikat Družini prijazno okolje. Vprašanje: Glede na to da od ponudnikov zahtevate omenjeni certifikat ali vaše podjetje LPP ta certifikat ima?

ODGOVOR:

Ne, merila so pripravljena v skladu z določili ZJN-3.

Lepo pozdravljeni!

JAVNI HOLDING Ljubljana, d.o.o.

Sektor za javna naročila